عندى رؤية شرعية بكره ان شاء الله ممكن نصيحه !يعنى اتصرف ازاى وهل المفروض انى اساله اسئلة معينة ولا اعمل ايه 😊
عادة الترتيبات وقائمة الأسئلة بتسيح تمامًا مع حرارة الموقف!، ولو محصلش بتكون متكلّفة وذات انطباع سيء وبتحوّل الجلسة لمحاكمة! انخرطي معاه في حوار تعريفي عادي، أي حوار يمكن تتعرفي من خلاله على ملامح حياته ودينه وخلقه، هواياته، طبيعة شغله وظروفه، وهكذا .. كلميه عن أهدافك، أحلامك، احتياجاتك، مكروهاتك، وشوفي رد فعله .. دققي في أسلوبه وتصرفاته وكلماته .. كل ده بهدوء، وبدون أي داعي للتوتّر، والمهم جدًا السؤال عليه وعلى دينه وأخلاقه .. بالتوفيق والسداد